Diari Oficial de la Generalitat Valenciana


Sumari del DOGV 3284, del 13-07-1998 (1998/5718)

ORDRE de 25 de juny de 1998, de la Conselleria de Cultura, Educació i Ciència, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3284

Data del DOGV
:   13-07-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/5718


Data del document
:   25-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 25 de juny de 1998, de la Conselleria de Cultura, Educació i Ciència, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana. [1998/X5718]
  
La Llei 7/ 1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana, ha dotat la Comunitat Valenciana d'un marc normatiu nou, que ha de suposar un pas endavant tant per al foment i coordinació de la Ciència i la Tecnologia en l'àmbit de la nostra Comunitat com per a incrementar la connexió de la R+D pública amb els sectors productius, element de vital importància i que ens aproximarà als països més desenvolupats del món.
  
El capítol II d'aquesta Llei està destinat als instruments de planificació, els Plans Valencians d'investigació científica i desenvolupament tecnològic, com a elements substitutius del Pla Valencià de Ciència i Tecnologia, que es doten de major abast científic i pressupostari i s'articulen a través de programes de desenvolupament temporal.
  
D'altra banda, el capítol III crea com a òrgans de gestió la Comissió Gestora Interdepartamental i la seua Comissió Permanent, la Secretària del Pla i el Consell Assessor de Ciència i Tecnologia, i estableix un termini de sis mesos per a la seua constitució.
  
La Conselleria de Cultura, Educació i Ciència, en l'exercici de les funcions que té atribuïdes en matèria de foment de la investigació científica convoca, mitjançant esta ordre, els diferents tipus d'ajudes i beques que es regiran per les normes específiques contingudes en els corresponents annexos d'esta ordre i, en allò que els siga d'aplicació, s'ajustaran al que disposa:
  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.
  
El Decret 108/1992 del Govern Valencià, de 6 de juliol, pel qual es regula la concessió de beques.
  
La Llei 15/1997, de 29 de desembre, de la Generalitat Valenciana, de Pressupostos per a l'exercici 1998.
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana.
  
En virtut d'això, i en ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià
  
ORDENE
  
Primer
  
1. Es convoquen ajudes i beques que tot seguit es relacionen i s'aproven les bases per les quals es regiran, que s'inclouen com annexos de la present Ordre.
  
Concessió de beques predoctorals per a la formació de personal investigador.
  
Concessió de beques per a la formació de persones de suport tècnic a la investigació.
  
Concessió d'ajudes per a estades de becaris en centres d'investigació.
  
Concessió d'ajudes per a estades postdoctorals per a joves investigadors.
  
Concessió d'ajudes per a estades a Espanya i a l'estranger de professors i investigadors pertanyents a les plantilles de les universitats i altres centres d'investigació.
  
Concessió d'ajudes per a estades d'investigadors convidats en universitats i altres centres d'investigació radicats a la Comunitat Valenciana.
  
Concessió d'ajudes per a la realització de projectes R+D per investigadors doctors no pertanyents a les plantilles d'universitats i centres d'investigació.
  
2. Així mateix es fan públiques les àrees temàtiques d'aplicació de les esmentades ajudes i beques, que són les especificades a l'Ordre d'15 de gener de 1998, de la Conselleria de Cultura, Educació i Ciència (DOGV 17-02-98).
  
Segon
  
Esta convocatòria recull accions a desplegar durant l'any 1999. Les beques i ajudes d'esta convocatòria seran sufragades amb càrrec als pressupostos de la Generalitat Valenciana per a 1999, en el límit de les consignacions aprovades per a l'esmentat exercici. Les concessions estaran condicionades a l'existència en els pressupostos de 1999 de crèdit adequat i suficient per a això. El pagament avançat serà possible si la Llei de Pressupostos per a 1999 així ho habilita.
  
Tercer
  
Es delega en la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic l'exercici de la competència per a dictar les resolucions derivades d'esta convocatòria.
  
DISPOSICIONS FINALS
  
Primera
  
S'autoritza a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, a dictar, dins de l'àmbit de les seues competències, les resolucions necessàries per a l'aplicació i el desplegament de la present ordre.
  
Segona
  
La present Ordre entrarà en vigor l'endemà de la seua publicació al Diari Oficial de la Generalitat Valenciana.
  
Contra esta ordre, que posa fi a la via administrativa, es podrà interposar, prèvia comunicació al conseller de Cultura, Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 57 i 58 de la Llei de la Jurisdicció Contenciós Administratiu. Tot això sense perjudici que s'interpose qualsevol altre que es considere escaient.
  
València, 25 de juny de 1998
  
El conseller de Cultura, Educació i Ciència,
  
FRANCISCO E. CAMPS ORTÍZ
  
Annex I
  
Normes generals de procediment d'aplicació a tots els annex de la present ordre
  
1. Finalitat de la convocatòria
  
L'objecte d'esta convocatòria és regular el procediment de concessió, en règim de publicitat, objectivitat i concurrència competitiva, dels diferents tipus d'ajudes i beques que s'especifiquen als annexos corresponents.
  
2. Sol·licituds
  
Les sol·licituds, adreçades a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46352). La presentació de les sol·licituds es podrà fer per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Els models d'impresos informatitzats-normalitzats es podran obtenir en la Conselleria de Cultura, Educació i Ciència, en els vicerectorats d'investigació de les universitats públiques valencianes i en la Delegació del CSIC per a la Comunitat Valenciana. L'adreça INTERNET per a obtenir el text de la convocatòria i els formularis de sol·licitud és:
  
http://www.cult.gva.es/dgeui/homepage.htm
  
En cap cas podrà aparèixer un mateix peticionari en més d'una sol·licitud d'ajuda per a les accions descrites en cadascun dels Annex de la present convocatòria.
  
3. Termini de presentació de sol·licituds
  
El termini de presentació de sol·licituds d'ajudes serà aquell establert a cada annex.
  
4. Esmena i millora de la sol·licitud
  
Si la sol·licitud no reuneix els requisits exigits o la documentació presentada fora incompleta, es requerirà a l'interessat perquè, en un termini de 10 dies, esmene la falta o adjunte els documents preceptius, i s'indicarà que, si no ho fes així, es considerarà que ha desistit de la seua petició i s'arxivarà sense més tràmit .
  
5. Avaluació
  
La valoració dels criteris de selecció establerts en cada annex serà realitzada mitjançant un procés extern que s'encarregarà a l'Agència Nacional d'Avaluació i Prospectiva i, si escau, als experts que designe la directora general d'Ensenyaments Universitaris i Investigació per a cada circumstància.
  
6. Selecció i Resolució
  
Una vegada finalitzat el procés d'avaluació, la concessió o denegació de les ajudes es realitzarà per resolució de la directora general d'Ensenyaments Universitaris i Investigació, per delegació del conseller. La resolució d'adjudicació es publicarà al DOGV, entenent-se com a denegades les sol·licituds que no figuren a la relació.
  
La motivació de la resolució que s'adopte quedarà acreditada a l'expedient.
  
La resolució es dictarà en el termini màxim que s'estableix en cada annex. En el cas de no dictar-se la resolució en aquest termini, s'entendran desestimades les sol·licituds.
  
7. Obligacions
  
L'acceptació de les ajudes per part dels beneficiaris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
Els beneficiaris estaran obligats a realitzar l'activitat subvencionada en els termes de la resolució de concessió i a justificar la realització en els terminis establerts.
  
En particular, els beneficiaris estan obligats a:
  
Realitzar l'activitat o adoptar el comportament que fonamenta la concessió de la subvenció.
  
Acreditar davant l'entitat que la concedeix la realització de l'activitat o l'adopció del comportament, i també el compliment dels requisits i les condicions que determinen la concessió o gaudiment de l'ajuda.
  
La submissió a les actuacions de control financer que corresponen a la Intervenció General, en relació amb les subvencions i ajudes concedides.
  
Comunicar a l'entitat que la concedeix l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Fer constar en les memòries anuals que es redacten, així com en els treballs realitzats, el patrocini de la Conselleria de Cultura, Educació i Ciència.
  
Tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les ajudes o subvencions regulades en esta ordre en cap cas podrà ser de tal quantia que, aïlladament o en concurrència amb subvencions i ajudes d'altres Administracions Públiques o d'altres ens públics o privats, supere el cost de l'activitat que ha de desenvolupar el beneficiari. En aquest cas, quan la subvenció principal siga la de la Generalitat Valenciana, pertocarà el reintegrament de l'excés obtingut sobre el cost de l'activitat desenvolupada.
  
8. Seguiment
  
El seguiment cientificotècnic de les ajudes concedides és competència de la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, que establirà els procediments adequats per a això i podrà designar també els òrgans o comissions que considere oportú per a realitzar-lo.
  
D'acord amb el que disposa l'article 47 de la Llei d'Hisenda Pública de la Generalitat Valenciana, serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació en els termes establerts.
  
b) Obtenir la subvenció sense reunir les condicions que s'hi requereixen.
  
c) Incompliment de la finalitat per a la qual la subvenció fou concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Quan en l'exercici de les funcions d'inspecció o control es deduesquen indicis de la incorrecta obtenció, gaudiment o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol document relatiu a les operacions en les quals es manifesten aquests indicis.
  
Annex II
  
Bases de la convocatòria de beques predoctorals per a la formació de personal investigador
  
1. Finalitat de la convocatòria
  
L'objecte d'esta convocatòria és la formació predoctoral de personal investigador mitjançant la incorporació dels sol·licitants a grups d'investigació de les universitats, centres d'investigació del CSIC o d'altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicats a la Comunitat Valenciana, i que tinguen un projecte vigent de R+D en el qual quede adscrit el becari.
  
Així mateix, es pretén continuar la formació iniciada en anys anteriors mitjançant la renovació de beques predoctorals.
  
2. Àmbits
  
Les sol·licituds es poden referir a tots els àmbits de les ciències, de les humanitats i de la tecnologia.
  
3. Durada de la beca
  
El període de gaudiment de la beca s'iniciarà a partir de l'1 de gener de 1999 i finalitzarà el 31 de desembre del mateix any.
  
Les beques es podran renovar per anys naturals, fins un màxim de 3 renovacions. En cas que el candidat haja gaudit de beques de característiques homologables, es descomptarà aquest temps del màxim previst, als efectes de la beca objecte d'esta convocatòria.
  
Per als becaris que s'incorporen a partir de l'1 de gener de 1999 i en les convocatòries successives, caldrà que hagen cursat 23 crèdits per a la segona renovació i 32 crèdits per a la tercera.
  
4. Dotació de la beca
  
La dotació de les beques serà de 112.000 PTA brutes mensuals, que es lliuraran per mensualitats avançades al beneficiari i a les quals es procedirà a aplicar les corresponents retencions d'acord amb la normativa vigent.
  
La beca inclourà una aportació de 180.000 pessetes per any (dotze mesos), a les institucions esmentades a la base primera com a assignació al departament o centre on es desplegue el treball d'investigació en concepte d'ajuda institucional. L'esmentada dotació s'haurà de dedicar a:
  
La realització d'una assegurança d'accidents corporals i d'assistència mèdica. Esta última podrà ser extensible al cònjuge i als fills del beneficiari sempre que no tinguen cobertura de la Seguretat Social.
  
Quan escaiga, a satisfer els preus públics que es fixen com a matrícula dels estudis de tercer cicle considerats imprescindibles perquè el becari obtinga la suficiència investigadora.
  
I a satisfer les necessitats directament derivades de la realització del projecte que el seu director considere oportunes.
  
Al final de cada període, la universitat o centre d'investigació trametrà justificació simple de la destinació de l'esmentada ajuda.
  
5. Estades a l'estranger
  
Els beneficiaris de la beca, quan gaudesquen del segon, el tercer o el quart any de la beca, podran realitzar estades temporals a l'estranger d'un mínim de tres setmanes i fins un màxim de tres mesos amb l'objecte de completar la seua formació investigadora relacionada amb el projecte d'investigació que porten a terme, amb l'autorització prèvia del departament universitari o del centre d'investigació que el tutele i de la Direcció General d'Ensenyaments Universitaris i Investigació. Per a realitzar aquests desplaçaments, el beneficiari de la beca podrà acollir-se a la convocatòria d'estades que es regirà per les bases que estableix l'annex IV d'esta ordre.
  
6. Requisits dels sol·licitants
  
a) Ser ciutadà de la Unió Europea resident a la Comunitat Valenciana o estranger resident a la Comunitat Valenciana.
  
b) Estar en possessió del títol de llicenciat, enginyer o arquitecte. La data de finalització d'estudis de la titulació requerida haurà de ser juny de 1993 o posterior, tret dels llicenciats en Medicina, Farmàcia, Biologia o Química que hagen realitzat, respectivament, el període de Formació Mèdica (MIR), Farmacèutica (FIR), Biològica (BIR), o Química (QUIR), en els quals la data de finalització d'estudis haurà de ser juny de 1990, o posterior. Els títols obtinguts a l'estranger o en centres espanyols no oficials hauran de ser convalidats, i caldrà acreditar-ho dins del termini de presentació de sol·licituds.
  
c) La investigació que es proposa ha de realitzar-se en el marc d'un projecte vigent i finançat amb fons públics en qualsevol convocatòria que tinga característiques homologables a la de la Generalitat Valenciana, i una vigència, al menys, fins l'1 de gener de l'any 2000.
  
Als únics efectes de presentació de la sol·licitud, es considerarà que se satisfà aquest requisit si el projecte de referència ha estat presentat per a la seua avaluació dins de la convocatòria de Projectes d'Investigació i Desenvolupament Tecnològic Generalitat Valenciana corresponent al present exercici de 1998.
  
d) No haver gaudit prèviament d'altra beca de característiques homologables a les que es regulen en aquestes bases durant un període igual o superior a 24 mesos.
  
e) No estar en possessió del títol de doctor.
  
f) Posseir una nota mitjana de l'expedient acadèmic igual o superior a 1.80 punts.
  
La nota mitjana de l'expedient acadèmic es realitzarà calculant la mitjana ponderada amb dos decimals de les assignatures aprovades. Les qualificacions es valoraran com segueix:
  
- Matrícula d'Honor: 4 punts
  
- Excel·lent: 3 punts
  
- Notable: 2 punts
  
- Aprovat: 1 punt
  
7. Formalització de les sol·licituds
  
Les sol·licituds s'hauran de presentar d'acord amb allò que s'especifica a les Normes Generals de Procediment d'esta ordre.
  
Les sol·licituds per duplicat, d'acord amb l'imprés normalitzat, inclouran:
  
a) Currículum del sol·licitant, segons el model normalitzat corresponent, amb la fotocòpia compulsada de l'expedient acadèmic personal detallat en el qual figuren les qualificacions obtingudes, la data d'obtenció de les qualificacions, el nombre de convocatòries, així com la fotocòpia compulsada del títol o resguard acadèmic. Acreditació de la convalidació a que fa referència la base 6.b), si escau.
  
b) Fotocòpia del NIF o de la targeta de resident.
  
c) Descripció breu del projecte d'investigació de la tesi doctoral i una memòria detallada del pla de treball a realitzar l'any 1999 i que desenvoluparà el sol·licitant en relació amb el projecte al qual s'integra.
  
d) Informe del director del treball de tesi on conste la idoneïtat del candidat i del seu pla de treball.
  
e) La identificació del projecte finançat, amb el vistiplau de l'investigador principal del projecte i l'acreditació de la subvenció concedida per al finançament del projecte.
  
f) Currículum del director de la tesi i informe breu, d'un màxim de dos folis, sobre l'historial científic i tècnic dels darrers tres anys del grup investigador on s'integre el becari amb especial esment de les 10 publicacions més importants en aquest període.
  
8. Condicions
  
8.1 Cada sol·licitant només podrà presentar una sol·licitud.
  
8.2 Cada director de treball de tesi només podrà constar com a tal en una sol·licitud.
  
8.3 Per cada projecte d'investigació només es podrà presentar una sol·licitud.
  
9. Termini de presentació de sol·licituds
  
El termini de presentació de sol·licituds serà des de l'entrada en vigor de la present Ordre fins el 31 de juliol de 1998.
  
10. Avaluació i selecció de candidats
  
L'avaluació de les sol·licituds es farà tenint en compte:
  
a) La nota mitjana de l'expedient acadèmic personal, en un percentatge del 50% de la puntuació total.
  
b) El currículum del candidat relacionat amb l'activitat d'investigació, en un percentatge del 15% de la puntuació total.
  
c) La qualitat del projecte de tesis, en un percentatge del 15% de la puntuació total.
  
d) Els mèrits científics i tècnics del director del treball i del grup d'investigació al qual s'integra, en un percentatge del 20% de la puntuació total.
  
La selecció de candidats i les llistes de reserva seran establertes per la directora general d'Ensenyaments Universitaris i Investigació i secretària del Pla Valencià d'Investigació Científica i Desenvolupament Tecnològic, la qual tindrà en compte l'avaluació que l'ANEP realitze dels criteris de selecció abans esmentats.
  
11. Resolució
  
La directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, resoldrà esta convocatòria, per delegació del conseller, durant el primer trimestre de 1999.
  
12. Acceptació de la beca i obligacions del becari
  
El sol·licitant, en cas que resulte becat, s'haurà de comprometre, mitjançant un document signat, a complir totes les condicions generals que es deriven d'esta resolució, i les següents particulars:
  
a) Acceptar la beca en les condicions d'esta convocatòria, així com les normes que la Direcció General d'Ensenyaments Universitaris i Investigació puga establir per al seguiment d'aquest programa.
  
b) Incorporar-se al centre o departament i, si escau, al grup d'investigació i dedicar-se exclusivament i eficaç al treball d'investigació proposat, d'acord amb les normes pròpies del departament o centre, amb el benentès que el fet que no s'incorpore podrà ser considerat com a renúncia a la beca, excepció feta d'estar gaudint d'interrupcions previstes a esta ordre.
  
c) Presentar a la Direcció General d'Ensenyaments Universitaris i Investigació, coincidint amb la finalització de la beca, independentment de la causa que motive la finalització, una memòria en imprés normalitzat de tot el treball realitzat en el període global becat i un exemplar de totes les publicacions, els articles i els treballs que es puguen derivar de la tasca realitzada i els resultats obtinguts.
  
d) El becari i la Universitat estan obligats a comunicar, en el termini d'un mes, a la Direcció General d'Ensenyaments Universitaris i Investigació la lectura i defensa de la tesi doctoral. El becari haurà de presentar tanmateix còpia del resguard del títol de doctor.
  
A més s'haurà d'informar específicament de la tasca a realitzar des de la presentació de la tesi doctoral fins l'acabament de l'any en curs de la beca, per a l'autorització de la Direcció General d'Ensenyaments Universitaris i Investigació per aquest període de continuïtat de la beca.
  
e) Demanar autorització a la Direcció General per a efectuar qualsevol incidència que afecte el desenvolupament de la beca i el Pla de Treball, que comptarà amb el vistiplau del vicerector d'investigació o del responsable del centre d'investigació.
  
L'imcompliment de qualsevol d'aquestes obligacions sense justificació comportarà que la Conselleria inicie un expedient de revocació de la beca.
  
13. Incompatibilitat de la beca
  
El benefici d'esta beca es incompatible amb qualsevol altra de característiques similars i també amb sous i salaris que impliquen una vinculació contractual.
  
Qualsevol possible causa d'incompatibilitat haurà d'ésser comunicada pel becari i/o pels organismes receptors dels becaris a la Direcció General d'Ensenyaments Universitaris i Investigació.
  
La concessió de la beca no estableix cap relació contractual ni estatuària amb el centre receptor, ni implica cap tipus de compromís per part d'aquest en relació amb la posterior incorporació del becari a la plantilla del centre.
  
14. Docència
  
Serà potestat de la Institució que acull al becari autoritzar-lo a incorporar-se a les seues activitats docents, amb finalitat formativa i fins un màxim de 60 hores lectives per any.
  
15. Interrupció
  
La directora general podrà concedir la interrupció temporal de gaudiment de la beca a petició raonada de l'interessat, sense percepció econòmica i amb la conformitat expressa del director del projecte i del vicerector d'investigació o del responsable del centre d'investigació.
  
Només en aquelles interrupcions ocasionades per força major o per maternitat es podrà recuperar el període interromput, sempre que les disponibilitats pressupostaries ho permeten.
  
Les interrupcions per causa d'incompatibilitat de percepcions no podran ser superiors a sis mesos en el decurs de la beca i les seues possibles renovacions.
  
16. Substitucions
  
Les renúncies o les baixes que es produeixen entre els becaris de nova concessió dins els quatre primers mesos de l'any podran ser cobertes amb l'adjudicació de les vacants per l'ordre de reserva prèviament establert per la Direcció General en el moment de la resolució d'esta convocatòria.
  
La Direcció General resoldrà l'adjudicació de les substitucions, les quals tindran efecte l'1 de maig de 1999.
  
A efectes de la durada de la beca, i en el cas de les substitucions, el període comprés entre l'1 de gener de 1999 i el 30 d'abril de 1999 és irrecuperable.
  
La renúncia a la beca en el seu primer any de vigència comportarà la devolució de totes les quantitats rebudes per l'esmentat concepte quan es produïsca dins dels sis primers mesos de la seua obtenció.
  
17. Renovacions
  
Les condicions de les renovacions es regiran per les bases d'aquestes convocatòries.
  
Les renovacions anuals estaran condicionades al compliment de tots els requisits exigits per esta convocatòria i especialment de les obligacions del becari en la realització del treball.
  
L'interessat haurà de presentar, d'acord amb el que disposen les normes generals de procediment, un imprés normalitzat de sol·licitud de renovació que porte el vistiplau i la valoració del vicerector d'Investigació o equivalent que inclourà:
  
a) Un informe del becari sobre el treball realitzat i dels resultats obtinguts durant el darrer any de beca.
  
b) El pla de treball de l'any per al qual es demana la renovació, amb el vistiplau del director del treball de tesi del becari.
  
c) Un informe del director de tesi del becari que avalue la tasca realitzada i la necessitat de renovació. Aquest informe haurà d'incloure el vistiplau de l'investigador principal del projecte.
  
d) Justificació de la inscripció del becari en el programa de doctorat, o si escau, acreditació d'haver superat els crèdits necessaris a que fa referència la base tercera.
  
El termini de presentació de la sol·licitud serà fins el 31 d'octubre de 1998.
  
18. Responsabilitats
  
La Conselleria no assumeix cap responsabilitat per l'actuació del becari ni pels danys i els perjudicis que puguen sobrevenir.
  
ANNEX III
  
Bases de la convocatòria de beques per a la formació de persones de suport tècnic a la investigació
  
1. Finalitat de la convocatòria
  
Aquestes beques tenen com a finalitat la formació de personal qualificat de suport tècnic a les tasques d'investigació i desenvolupament.
  
Així mateix, es pretén continuar la formació iniciada l'any 1998 mitjançant la renovació de beques de suport tècnic.
  
Les beques estan adreçades a titulats de Formació Professional (segon i tercer grau).
  
 2. Perfils
  
Els perfils d'aplicació d'aquestes beques de suport tècnic, d'acord amb les entitats on es desplegarà el treball pràctic formatiu, son els que s'especifiquen a continuació:
  
3. Durada de la beca
  
El període de gaudiment de la beca s'iniciarà a partir de l'1 de gener de 1999 i finalitzarà el 31 de desembre del mateix any.
  
Les beques es podran renovar per un període anual addicional. En cas que el candidat haja gaudit de beques de característiques homologables, es descomptarà aquest temps del màxim previst, als efectes de la beca objecte d'esta convocatòria.
  
4. Dotació de la beca
  
La dotació de les beques serà de 97.000 PTA brutes mensuals, que es lliuraran per mensualitats avançades al beneficiari i a les quals es procedirà a aplicar les corresponents retencions d'acord amb la normativa vigent. A més d'una assegurança d'accidents corporals i d'assistència mèdica. Tot això amb les especificacions següents:
  
a) L'abonament al becari de les quantitats corresponents a les quatre primeres mensualitats en cada període anual serà a càrrec del pressupost de l'entitat on el becari desplegue el seu treball pràctic formatiu. Les esmentades entitats adquiriran explícitament aquest compromís en el moment de proposar els perfils formatius a la directora general d'Ensenyaments Universitaris i Investigació. Tanmateix, l'assegurança d'accidents corporals i d'assistència mèdica serà a càrrec dels esmentats pressupostos.
  
b) L'abonament al becari de les quantitats corresponents als vuit restants mesos del gaudi de la beca dins de cada període anual serà a càrrec dels pressupostos de la Conselleria de Cultura, Educació i Ciència.
  
5) Requisits dels sol·licitants
  
a) Ser ciutadà de la Unió Europea resident a la Comunitat Valenciana o estranger resident a la Comunitat Valenciana.
  
b) Estar en possessió del títol d'especialista de Formació Professional de segon o tercer grau. Haver finalitzat els estudis del cicle formatiu específic sol·licitat, dins dels cinc anys immediatament anteriors a la data d'inici de la beca.
  
c) No haver gaudit prèviament d'una beca de característiques homologables a les que es regulen en aquestes bases durant un període superior a 12 mesos.
  
6. Formalització de les sol·licituds
  
Les sol·licituds s'hauran de presentar d'acord amb allò que s'especifica a les Normes Generals de Procediment d'esta ordre.
  
Les sol·licituds per duplicat, d'acord amb l'imprès normalitzat, inclouran:
  
a) Títol que acredite el nivell acadèmic requerit en el punt 5.b), d'acord amb els perfils d'entrada a que fa referència el punt 2 d'aquestes bases.
  
b) Certificació acadèmica completa, on figuraran totes les qualificacions obtingudes i les seues dates, referida als diferents cursos que conformen el segon grau i, si escau, també del tercer grau.
  
c) Còpia simple de la documentació que acredite que la persona sol·licitant és resident a la Comunitat Valenciana.
  
d) Currículum actualitzat de la persona sol·licitant.
  
e) Còpia de contractes de treball, si s'escau.
  
f) Certificats o diplomes de formació ocupacional, si s'escau.
  
g) Certificats o diplomes de coneixements de llengües, si s'escau.
  
h) Fotocòpia del NIF o de la targeta de resident.
  
i) Altres documents que s'estime oportú.
  
7. Condicions
  
Només podran presentar-se un màxim de tres perfils formatius per persona sol·licitant.
  
8. Termini de presentació de sol·licituds
  
El termini de presentació de sol·licituds serà des de l'entrada en vigor de la present Ordre fins el 31 de juliol de 1998.
  
9. Avaluació i selecció de candidats
  
L'avaluació de les sol·licituds es farà tenint en compte:
  
a) La nota mitjana de l'expedient acadèmic personal, en un percentatge del 55% de la puntuació total.
  
b) Altres mèrits curriculars del sol·licitant, en un percentatge del 30% de la puntuació total. Es valorarà: contractes de treball, cursos de formació ocupacional, cursos oficials d'idiomes o llengües, d'altres cursos complementaris.
  
c) Adequació del perfil de formació del sol·licitant a les característiques de l'activitat pràctica de formació, en un percentatge del 15% de la puntuació total.
  
La valoració d'aquests últim criteri serà realitzada en col·laboració amb les entitats de destinació on es desenvolupe el treball pràctic de formació, mitjançant una entrevista als candidats preseleccionats d'acord amb la puntuació obtinguda als apartats a) i b) anteriors.
  
La selecció de candidats i les llistes de reserva seran establertes per la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic.
  
10. Resolució
  
La directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, resoldrà esta convocatòria, per delegació del conseller, durant el primer trimestre de 1999.
  
11. Acceptació de la beca i obligacions del becari
  
El sol·licitant, en cas que resulte becat, s'haurà de comprometre, mitjançant un document signat, a complir totes les condicions generals que es deriven d'esta resolució, i les següents particulars:
  
a) Acceptar la beca en les condicions d'esta convocatòria, així com les normes que la Direcció General d'Ensenyaments Universitaris i Investigació puga establir per al seguiment d'aquest programa.
  
b) Incorporar-se al centre o departament i, si escau, al grup d'investigació i dedicar-se exclusivament i eficaç al treball pràctic de formació proposat, d'acord amb les normes pròpies del departament o centre, amb el benentès que el fet que no s'incorpore podrà ser considerat com a renúncia a la beca, excepció feta d'estar gaudint d'interrupcions previstes a esta ordre.
  
c) Presentar a la Direcció General d'Ensenyaments Universitaris i Investigació, coincidint amb la finalització de la beca, independentment de la causa que motive la finalització, una memòria en imprés normalitzat de tot el treball realitzat en el període global becat.
  
d) Demanar autorització a la Direcció General per a efectuar qualsevol incidència que afecte el desenvolupament de la beca i el Pla de Treball, que comptarà amb el vistiplau del vicerector d'investigació o del responsable del centre d'investigació.
  
L'incompliment de qualsevol d'aquestes obligacions sense justificació comportarà que la Conselleria inicie un expedient de revocació de la beca.
  
12. Incompatibilitat de la beca
  
El benefici d'esta beca es incompatible amb qualsevol altra de característiques similars i també amb sous i salaris que impliquen una vinculació contractual.
  
Qualsevol possible causa d'incompatibilitat haurà d'ésser comunicada pel becari i pels organismes receptors dels becaris a la Direcció General d'Ensenyaments Universitaris i Investigació.
  
La concessió de la beca no estableix cap relació contractual ni estatutària amb el centre receptor, ni implica cap tipus de compromís per part d'aquest en relació amb la posterior incorporació del becari a la plantilla del centre.
  
13. Interrupció
  
La directora general podrà concedir la interrupció temporal de gaudiment de la beca a petició raonada de l'interessat, sense percepció econòmica i amb la conformitat expressa del tutor del treball pràctic i del responsable del departament universitari o centre públic d'investigació.
  
Només en aquelles interrupcions ocasionades per força major o per maternitat es podrà recuperar el període interromput, sempre que les disponibilitats pressupostaries ho permeten.
  
Les interrupcions per causa d'incompatibilitat de percepcions no podran ser superiors a tres mesos en el decurs de la beca i la seua possible renovació.
  
14. Substitucions
  
Les renúncies o les baixes que es produeixen entre els becaris de nova concessió dins els quatre primers mesos de l'any podran ser cobertes amb l'adjudicació de les vacants per l'ordre de reserva prèviament establert per la Direcció General en el moment de la resolució d'esta convocatòria.
  
La Direcció General resoldrà l'adjudicació de les substitucions, les quals tindran efecte l'1 de maig de 1999.
  
A efectes de la durada de la beca i en el cas de les substitucions el període comprés entre l'1 de gener de 1999 i el 30 d'abril de 1999 és irrecuperable.
  
15. Renovacions
  
Les condicions de les renovacions es regiran per les bases d'aquestes convocatòries.
  
Les renovacions anuals estaran condicionades al compliment de tots els requisits exigits per esta convocatòria i especialment de les obligacions del becari en la realització del treball.
  
L'interessat haurà de presentar, d'acord amb el que disposen les normes generals de procediment, un imprés normalitzat de sol·licitud de renovació que porte el vistiplau i la valoració del vicerector d'Investigació o equivalent que inclourà:
  
a) Un informe del becari sobre el treball realitzat i dels resultats obtinguts durant el darrer any de beca.
  
b) El pla de treball de l'any per al qual es demana la renovació, amb el vistiplau del tutor del treball pràctic.
  
c) Un informe del tutor del treball pràctic que avalue la tasca realitzada i la necessitat de renovació
  
El termini de presentació de sol·licituds serà fins el 31 d'octubre de 1998.
  
16. Responsabilitats
  
La Conselleria no assumeix cap responsabilitat per l'actuació del becari ni pels danys i els perjudicis que puguen sobrevenir.
  
Annex IV
  
Bases de la convocatòria d'ajudes per a estades de becaris en centres d'investigació
  
1. Objecte
  
L'objecte d'esta convocatòria és la concessió d'ajudes a becaris de formació de personal investigador de la Generalitat Valenciana o de convocatòries públiques homologables a les d'esta que realitzen els seus treballs d'investigació en universitats o centres d'investigació de la Comunitat Valenciana, per a la realització d'estades de perfeccionament o d'investigació en centres estrangers.
  
La present convocatòria es refereix a activitats a desenvolupar durant l'any 1999.
  
2. Àmbits d'aplicació
  
Les sol·licituds es poden referir a tots els àmbits de les ciències, de les humanitats i de la tecnologia.
  
3. Formalització de les sol·licituds
  
La documentació a presentar, per duplicat, en formular la sol·licitud serà la següent:
  
a) Imprès de sol·licitud, degudament emplenat, on s'inclourà una memòria detallant el treball d'investigació, o si s'escau, de formació a desplegar.
  
b) Imprès de dades bancàries i còpia del NIF.
  
c) Currículum vitae del sol·licitant i, en el cas de no ser becaris de la Generalitat Valenciana, credencial de becari.
  
d) Acreditació de l'admissió o compromís de sol·licitar-la en alguna de les universitats o centres d'investigació elegits, justificant els motius pels quals s'ha realitzat l'esmentada elecció.
  
La no presentació del document d'admissió al centre, abans d'incorporar-s'hi, serà motiu de revocació de la beca.
  
e) Historial científic i tècnic del grup investigador on s'integrarà el candidat (centre sol·licitat), o, si escau, les dades sobre els cursos o la institució on el sol·licitant desenvoluparà la seua formació.
  
f) Un informe del director de la tesi doctoral on es faça constar l'oportunitat de l'estada proposada.
  
El termini de presentació de sol·licituds restarà obert fins el 30 d'octubre de 1998.
  
4. Import
  
Les ajudes que es convoquen comprenen:
  
4.1 Una dotació mensual de 125.000 pessetes brutes, destinada a despeses d'allotjament i manutenció.
  
4.2 Una ajuda per als viatges d'anada i tornada, que tindrà una quantia màxima de 150.000 pessetes.
  
5. Durada de les ajudes
  
La durada estarà compresa entre un i tres mesos.
  
6. Avaluació i selecció de candidats
  
Es tindran en compte els següents criteris de selecció i en la proporció que s'estableix per a cadascun d'ells:
  
a) Currículum cientificotècnic del sol·licitant: 40% de la puntuació total.
  
b) Interès cientificotècnic i possibles repercussions del treball d'investigació proposat o, si s'escau, dels cursos a realitzar, així com la viabilitat de la seua execució en el temps sol·licitat i amb els recursos disponibles: 30% de la puntuació total.
  
c) Historial cientificotècnic del grup investigador on s'integrarà el candidat (centre sol·licitat), o, si s'escau, rellevància dels estudis de formació o de la institució on desenvolupe l'activitat: 30% de la puntuació total.
  
d) En igualtat d'altres circumstàncies, tindran preferència els interessats que no hagen gaudit d'una beca o ajuda homologable a la que ara es convoca, durant l'any 1998.
  
La selecció de candidats serà establerta per la directora general d'Ensenyaments Universitaris i Investigació i secretària del Pla Valencià d'Investigació Científica i Desenvolupament Tecnològic.
  
7. Resolució
  
La directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic resoldrà esta convocatòria, per delegació del conseller, durant el primer trimestre de 1999.
  
8. Pagament
  
El pagament es realitzarà mitjançant el fraccionament de la quantia total en mensualitats anticipades.
  
L'ajuda per al viatge d'anada i tornada s' abonarà junt a la primera mensualitat.
  
9. Obligacions dels beneficiaris
  
Els beneficiaris estaran subjectes als preceptes establerts en la Llei d'Hisenda Pública de la Generalitat Valenciana i, específicament, els beneficiaris de les ajudes regulades en aquest annex estaran obligats a:
  
1. Acceptar per escrit la beca en una termini màxim de 15 dies des de la publicació de la Resolució que adjudique aquestes beques.
  
2. Trametre a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, en el termini d'un mes a partir de la finalització de l'estada, un informe de la tasca realitzada, contenint els resultats obtinguts i fent constar-hi la conformitat del director del treball, o, si s'escau, la del director de la institució o centre on es desenvolupe l'estada. Tanmateix, s'adjuntaran els justificants originals del desplaçament.
  
3. Notificar a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic la seua arribada a la universitat o centre d'investigació seleccionat, indicant l'adreça a efectes de notificacions.
  
4. Els beneficiaris hauran de notificar, a la Direcció General d'Ensenyaments Universitaris i Investigació, la data d'incorporació al centre elegit en un termini no superior a dos mesos des de l'adjudicació de la beca. S'entendrà que tot beneficiari que no s'incorpore al seu centre d'aplicació en la data autoritzada renúncia a la beca.
  
5. En el cas de renuncia a l'ajuda, caldrà notificar-la el més aviat possible a la Direcció General d'Ensenyaments Universitaris i Investigació, amb el vistiplau del director de la tesi.
  
Annex V
  
Bases de la convocatòria d'ajudes per a estades postdoctorals per a joves investigadors
  
1. Objecte
  
L'objecte d'esta convocatòria és la concessió d'ajudes a titulats universitaris amb grau de doctor, per a la realització d'estades de perfeccionament o d'investigació en centres és de la Comunitat Valenciana.
  
La present convocatòria es refereix a activitats a desenvolupar durant l'any 1999.
  
2. Àmbits d'aplicació
  
Les sol·licituds es poden referir a tots els àmbits de les ciències, de les humanitats i de la tecnologia.
  
3. Beneficiaris
  
Podran ser beneficiaris els titulats universitaris amb el grau de doctor obtingut desprès de l'1 de gener de 1997 en alguna de les universitats de la Comunitat Valenciana, que hagen gaudit de la condició de becaris de formació de personal investigador de la Generalitat Valenciana o de convocatòries públiques homologables a les d'esta, i que no formen part de les plantilles de les universitats o centres d'investigació.
  
4. Formalització de les sol·licituds
  
La documentació a presentar, per duplicat, en formular la sol·licitud serà la següent:
  
a) Imprès de sol·licitud, degudament emplenat, on s'inclourà una memòria detallant el treball d'investigació, o si s'escau, de formació a desplegar.
  
b) Imprès de dades bancàries i còpia del NIF.
  
c) Currículum vitae del sol·licitant i còpia del títol de doctor o document equivalent.
  
d) Acreditació de l'admissió o compromís de sol·licitar-la en alguna de les universitats o centres d'investigació elegits, justificant els motius pels quals s'ha realitzat l'esmentada elecció.
  
La no presentació del document d'admissió al centre, abans d'incorporar-s'hi, serà motiu de revocació de la beca.
  
e) Historial científic i tècnic del grup investigador on s'integrarà el candidat (centre sol·licitat), o, si escau, les dades sobre els cursos o la institució on el sol·licitant desenvoluparà la seua formació.
  
f) En el cas d'haver tingut la condició de becari de convocatòries públiques homologables a les de la Generalitat Valenciana, acreditació documental d'esta circumstància.
  
El termini de presentació de sol·licituds restarà obert fins el 30 de setembre de 1998.
  
5. Import
  
Les ajudes que es convoquen comprenen:
  
5.1 Una dotació mensual entre 125.000 i 275.000 de pessetes brutes, segons el país de destinació, per a despeses d'allotjament i manutenció.
  
5.2 Una ajuda per als viatges d'anada i tornada, que tindrà una quantia màxima de 200.000 pessetes.
  
6. Durada de les ajudes
  
La durada estarà compresa entre tres i sis mesos.
  
7. Avaluació i selecció de candidats
  
Es tindran en compte els següents criteris de selecció i en la proporció que s'estableix per a cadascun d'ells:
  
a) Currículum acadèmic i cientificotècnic del sol·licitant: 40% de la puntuació total.
  
b) Interès cientificotècnic i possibles repercussions del treball d'investigació proposat o, si s'escau, dels cursos a realitzar, així com la viabilitat de la seua execució en el temps sol·licitat i amb els recursos disponibles: 30% de la puntuació total.
  
c) Historial cientificotècnic del grup investigador on s'integrarà el candidat (centre sol·licitat), o, si s'escau, rellevància dels estudis de formació o de la institució on desenvolupe l'activitat: 30% de la puntuació total.
  
d) En igualtat d'altres circumstàncies, tindran preferència els interessats que no hagen gaudit d'una beca o ajuda homologable a la que ara es convoca, durant l'any 1998.
  
La selecció de candidats serà establerta per la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, la qual tindrà en compte l'avaluació que realitze l'Agència Nacional d'Avaluació i Prospectiva.
  
8. Resolució
  
La directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic resoldrà esta convocatòria, per delegació del conseller, durant el primer trimestre de 1999.
  
9. Pagament
  
El pagament es realitzarà mitjançant el fraccionament de la quantia total en mensualitats anticipades.
  
L'ajuda per al viatge d'anada i tornada s' abonarà junt a la primera mensualitat.
  
10. Obligacions dels beneficiaris
  
Els beneficiaris estaran subjectes als preceptes establerts en la Llei d'Hisenda Pública de la Generalitat Valenciana i, específicament, els beneficiaris de les ajudes regulades en aquest annex estaran obligats a:
  
1. Acceptar per escrit la beca en una termini màxim de 15 dies des de la publicació de la Resolució que adjudique aquestes beques.
  
2. Trametre a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, en el termini d'un mes a partir de la finalització de l'estada, un informe de la tasca realitzada, contenint els resultats obtinguts i fent constar-hi la conformitat del director del treball, o, si s'escau, la del director de la institució o centre on es desenvolupe l'estada. Tanmateix, s'adjuntaran els justificants originals del desplaçament.
  
3. Notificar a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic la seua arribada a la universitat o centre d'investigació seleccionat, indicant l'adreça a efectes de notificacions.
  
4. Els beneficiaris hauran de notificar, a la Direcció General d'Ensenyaments Universitaris i Investigació, la data d'incorporació al centre elegit en un termini no superior a dos mesos des de l'adjudicació de la beca. S'entendrà que tot beneficiari que no s'incorpore al seu centre de destinació en la data autoritzada renúncia a la beca.
  
5. En el cas de renuncia a l'ajuda, caldrà notificar-la el més aviat possible a la Direcció General d'Ensenyaments Universitaris i Investigació.
  
Annex VI
  
Bases de la convocatòria d'ajudes per a estades a Espanya i a l'estranger de professors i investigadors pertanyents a les plantilles de les universitats i altres centres d'investigació
  
1. Objecte
  
L'objecte d'esta convocatòria és la concessió d'ajudes a professors i investigadors pertanyents a les plantilles d'universitats i d'altres centres d'investigació, per a la realització d'estades temporals de perfeccionament o d'investigació en centres fora de la Comunitat Valenciana.
  
La present convocatòria es refereix a activitats a desenvolupar durant l'any 1999.
  
2. Requisits dels beneficiaris
  
1. Tenir el grau de doctor.
  
2. Formar part de les plantilles (funcionaris o personal contractat) de les universitats, centres del CSIC, centres d'investigació pertanyents a la Generalitat Valenciana i altres centres d'investigació, tots radicats a la Comunitat Valenciana, sempre que tinguen personalitat jurídica pròpia i no tinguen finalitat de lucre.
  
3. Àmbits d'aplicació
  
Les sol·licituds es poden referir a tots els àmbits de les ciències, de les humanitats i de la tecnologia
  
4. Formalització de les sol·licituds
  
La documentació a presentar, per duplicat, en formular la sol·licitud serà la següent:
  
a) Imprès de sol·licitud, degudament emplenat, on s'inclourà una memòria detallant el treball d'investigació, o si s'escau, de formació a desplegar.
  
b) Imprès de dades bancàries i còpia del NIF.
  
c) Currículum vitae del sol·licitant.
  
d) Acreditació de l'admissió o compromís de sol·licitar-la en alguna de les universitats o centres d'investigació elegits, justificant els motius pels quals s'ha realitzat l'esmentada elecció.
  
La no presentació del document d'admissió al centre, abans d'incorporar-s'hi, serà motiu de revocació de la beca.
  
e) Acreditació del permís o llicència o compromís de sol·licitar-la de l'autoritat corresponent per a interrompre la tasca docent i investigadora durant el període per al qual se sol·licita la beca. La impossibilitat d'obtenir l'esmentada autorització abans del començament del període invalidarà la seua concessió.
  
f) Historial científic i tècnic del grup investigador on s'integrarà el candidat (centre sol·licitat), o, si escau, les dades sobre els cursos o la institució on el sol·licitant desenvoluparà la seua formació.
  
El termini de presentació de sol·licituds restarà obert fins el 30 de setembre de 1998.
  
5. Import
  
Les ajudes que es convoquen comprenen:
  
5.1 Una dotació mensual entre 125.000 i 275.000 de pessetes brutes, segons el país de destinació, per a despeses d'allotjament i manutenció.
  
5.2 Una ajuda per als viatges d'anada i tornada, que tindrà una quantia màxima de 200.000 pessetes.
  
6. Durada de les ajudes
  
La durada estarà compresa entre un i sis mesos.
  
7. Avaluació i selecció de candidats
  
Es tindran en compte els següents criteris de selecció i en la proporció que s'estableix per a cadascun d'ells:
  
a) Currículum acadèmic i cientificotècnic del sol·licitant: 40% de la puntuació total.
  
b) Interès cientificotècnic i possibles repercussions del treball d'investigació proposat o, si s'escau, dels cursos a realitzar, així com la viabilitat de la seua execució en el temps sol·licitat i amb els recursos disponibles: 30% de la puntuació total.
  
c) Historial cientificotècnic del grup investigador on s'integrarà el candidat (centre sol·licitat), o, si s'escau, rellevància dels estudis de formació o de la institució on desenvolupe l'activitat: 30% de la puntuació total.
  
d) En igualtat d'altres circumstàncies, tindran preferència els interessats que no hagen gaudit d'una beca o ajuda homologable a la que ara es convoca, durant l'any 1998.
  
La selecció de candidats serà establerta per la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, la qual tindrà en compte l'avaluació que realitze l'Agència Nacional d'Avaluació i Prospectiva.
  
8. Resolució
  
La directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic resoldrà esta convocatòria, per delegació del conseller, durant el primer trimestre de 1999.
  
9. Pagament
  
El pagament es realitzarà mitjançant el fraccionament de la quantia total en mensualitats anticipades.
  
L'ajuda per al viatge d'anada i tornada s'abonarà junt a la primera mensualitat.
  
10. Obligacions dels beneficiaris
  
Els beneficiaris estaran subjectes als preceptes establerts en la Llei d'Hisenda Pública de la Generalitat Valenciana i, específicament, els beneficiaris de les ajudes regulades en aquest annex estaran obligats a:
  
1. Acceptar per escrit la beca en una termini màxim de 15 dies des de la publicació de la Resolució que adjudique aquestes beques.
  
2. Notificar a la Direcció General d'Ensenyaments Universitaris i Investigació la data d'incorporació al centre elegit en un termini no superior a dos mesos des de l'adjudicació de la beca. S'entendrà que tot beneficiari que no s'incorpore al centre d'investigació en la data autoritzada renúncia a la beca.
  
3. Notificar a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic la seua arribada a la universitat o centre d'investigació seleccionat, indicant l'adreça a efectes de notificacions.
  
4. Trametre a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, en el termini d'un mes a partir de la finalització de l'estada, un informe de la tasca realitzada, contenint els resultats obtinguts i fent constar-hi la conformitat del director del treball, o, si s'escau, la del director de la institució o centre on es desenvolupe l'estada. Tanmateix, s'adjuntaran els justificants originals del desplaçament.
  
Annex VII
  
Bases de la convocatòria d'estades d'investigadors convidats en universitats i altres centres d'investigació radicats a la Comunitat Valenciana
  
1. Objecte
  
Esta convocatòria té per objecte concedir ajudes a les universitats valencianes i centres d'investigació per a subvencionar estades de professors i investigadors visitants. La finalitat d'aquestes estades pot ser la docència i la investigació en qualssevol matèria.
  
La present convocatòria es refereix a activitats a realitzar durant l'any 1999.
  
2. Sol·licitants i beneficiaris
  
2.1 Podran presentar sol·licituds universitats o d'altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat de guany, radicades en tots els casos a la Comunitat Valenciana.
  
Podran presentar propostes, mitjançant el seu organisme i com a investigadors responsables de l'acollida del visitant, les persones físiques amb capacitat investigadora integrades en la plantilla de les entitats esmentades al paràgraf anterior.
  
2.2 Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'esta convocatòria.
  
2.3 Els destinataris finals seran els doctors universitaris estrangers o espanyols no residents a la Comunitat Valenciana i que hagen estat convidats.
  
3. Durada
  
Les ajudes que es convoquen tindran una durada compresa entre un i tres mesos.
  
4. Import
  
La quantia de les ajudes econòmiques es calcularà en funció dels mèrits del candidat proposat i la durada de l'estada .
  
5. Formalització de les sol·licituds
  
La documentació a presentar, per duplicat, en formalitzar la sol·licitud serà la següent:
  
a) Imprès de sol·licitud.
  
b) Currículum vitae de l'investigador convidat.
  
c) Historial conjunt, amb el currículum vitae de cada un dels integrants del grup d'investigació receptor, que incloga la seua tasca cientificotècnica durant, com a mínim, els cinc últims anys.
  
6. Terminis
  
El termini de presentació de sol·licituds restarà obert fins el 30 de setembre de 1998.
  
7. Avaluació i selecció de candidats
  
D'acord amb el que s'ha dit en l'apartat primer d'aquestes bases, es tindran en compte els criteris de selecció següents i en la proporció que s'estableix per a cadascun:
  
a) Currículum acadèmic, científic i professional de l'investigador convidat proposat: 40% de la puntuació total.
  
b) Interès cientificotècnic del programa de col·laboració i viabilitat de la seua execució en el temps sol·licitat i amb els recursos disponibles: 20% de la puntuació total.
  
c) Historial acadèmic i científic dels grups investigadors que subscriuen la sol·licitud: 40% de la puntuació total.
  
La selecció de candidats serà establerta per la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic, la qual tindrà en compte l'avaluació que realitze l'Agència Nacional d'Avaluació i Prospectiva.
  
8. Resolució
  
La directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic resoldrà esta convocatòria, per delegació del conseller, durant el primer trimestre de 1999.
  
9. Obligacions
  
Els beneficiaris estaran subjectes als preceptes establerts en la Llei d'Hisenda Pública de la Generalitat Valenciana i, específicament, els beneficiaris de les ajudes regulades en aquest annex estaran obligats a:
  
1. L'investigador responsable del grup a acceptar l'ajuda en el termini de 15 dies des de la comunicació de la resolució.
  
2. L'investigador convidat haurà d'acomplir amb aprofitament les distintes etapes del pla de treball proposat, dedicant-s'hi de conformitat amb les normes pròpies del departament o centre en què es duga a terme.
  
3. L'investigador responsable després de finalitzada l'estada, en el termini d'un mes, haurà de trametre a la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic un informe, elaborat per l'investigador convidat, sobre la tasca realitzada contenint els resultats obtinguts i un informe, del responsable del grup amb el qual haja col·laborat, sobre l'acompliment de les activitats previstes on haurà de figurar el vistiplau del vicerector d'Investigació de la Universitat corresponent, o del director del centre d'investigació.
  
El pagament de l'ajuda s'efectuarà desprès de justificar-se adeqüadament la realització de l'estada subvencionada, mitjançant la presentació dels documents referits al paràgraf anterior.
  
Annex VIII
  
Bases de la convocatòria d'ajudes per a la realització de projectes de R+D per investigadors doctors no pertanyents a les plantilles d'universitats i centres d'investigació
  
1. Finalitat de la convocatòria
  
L'objectiu d'esta convocatòria és concedir ajudes a joves investigadors amb trajectòria destacada, no integrats en les plantilles de les universitats o centres d'investigació, per a la realització d'un projecte d'investigació que amplie el contingut de les seues investigacions cap a la consecució d'una major qualificació científica.
  
Així mateix, es pretén continuar la formació iniciada l'any passat mitjançant la concessió de noves ajudes per a pròrrogues, si escau, per a la realització dels projectes d'investigació aprovats per raó de la convocatòria anterior.
  
2. Sol·licitants i beneficiaris
  
Podran ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia radicades a la Comunitat Valenciana, amb capacitat suficient d'obrar i que no es troben inhabilitades per a l'obtenció de subvencions públiques o per a contractar amb l'Estat o les altres entitats públiques.
  
Podran presentar projectes, mitjançant l'organisme i com a investigadors responsables de la seua execució cientificotècnica, aquells doctors que gaudeixen o hagen gaudit de contractes de reincorporació en les entitats esmentades en el punt anterior.
  
3. Durada
  
La durada de l'ajuda serà de 12 mesos i se'n podrà sol·licitar la renovació una única vegada per un altre període màxim de 12 mesos més.
  
4. Import de les ajudes
  
Les subvencions podran finançar, totalment o parcialment, el pressupost sol·licitat i la quantia es determinarà en cada cas d'acord amb els criteris d'avaluació i selecció.
  
Les ajudes previstes en esta convocatòria es destinaran a cobrir les següents despeses, sempre que estiguen directament relacionades amb la realització del projecte:
  
a) Despeses derivades de la contractació de l'investigador responsable.
  
b) Despeses de material fungible.
  
c) Despeses corresponents a viatges i dietes.
  
La quantia anual màxima conjunta dels conceptes b) i c) no podrà superar 1.000.000 de pessetes.
  
La dedicació de l'investigador al projecte serà exclusiva i serà incompatible amb qualsevol altra subvenció, així com amb sous o salaris que impliquen vinculació contractual o estatutària de l'investigador.
  
La incorporació de l'investigador no implica cap compromís de l'entitat receptora per a una posterior integració en les seues plantilles.
  
5. Formalització de les sol·licituds
  
Les sol·licituds seran presentades per l'entitat d'investigació on vaja a desenvolupar-se el projecte i hauran de ser firmades de conformitat pel representant legal de l'entitat i per l'investigador responsable. Esta conformitat implica que l'organisme ha comprovat que la documentació presentada compleix els requisits formals que estableix la convocatòria i s'ajusta a la normativa del centre. Suposa, així mateix, el compromís de donar suport a la correcta realització del projecte en el cas que aquest siga finançat.
  
Les sol·licituds s'hauran de presentar d'acord amb allò que especifiquen les Normes Generals de procediment d'esta ordre.
  
Els sol·licitants hauran de presentar la següent documentació per duplicat:
  
a) Imprès normalitzat de sol·licitud d'ajut.
  
b) Còpia del NIF.
  
c) Còpia del títol de doctor.
  
d) Còpia del contracte de reincorporació.
  
e) Memòria cientificotècnica.
  
f) Currículum vitae normalitzat de l'investigador.
  
En el cas d'entitats juridicoprivades, justificació de tenir complides les obligacions tributàries i de Seguretat Social a la data de finalització del termini de presentació de sol·licituds, d'acord amb el que disposa l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana.
  
En el cas que la sol·licitud faça referència a la concessió d'ajudes per a pròrrogues de projectes d'investigació aprovats per raó de la convocatòria anterior, l'investigador responsable haurà d'emplenar únicament l'imprés simplificat de Progrés del Projecte, habilitat per a aquesta finalitat i que li serà tramés, i adjuntar, si escau, una còpia de totes les publicacions relacionades a l'informe, producte del desenvolupament del projecte d'investigació.
  
6. Avaluació i selecció de propostes
  
Els projectes seran avaluats per l'Agència Nacional d'Avaluació i Prospectiva, d'acord amb els següents criteris i en la proporció que s'estableix per a cadascun:
  
Adequació i capacitat de l'investigador responsable per al compliment de les activitats previstes en el projecte, fins un 50% de la puntuació total.
  
Rellevància dels objectius de la proposta en el context cientificotècnic corresponent, fins un 30% de la puntuació total.
  
Adequació dels recursos financers sol·licitats a la realització de les activitats previstes, fins un 20% de la puntuació total.
  
La proposta de selecció de les sol·licituds es realitzarà per la Comissió Permanent de la Comissió Gestora Interdepartamental del Pla Valencià d'Investigació Científica i Desenvolupament Tecnològic, la qual tindrà en compte la valoració de l'Agència Nacional d'Avaluació i Prospectiva i, si escau, dels experts designats al respecte.
  
Els projectes considerats per a renovació seran avaluats d'acord amb l'informe de progrés i seguiment confeccionat al respecte.
  
7. Termini de presentació de sol·licituds
  
El termini de presentació de sol·licituds serà fins el dia 15 de setembre de 1998.
  
En el cas que la sol·licitud es referesca a la pròrroga del projecte, l'informe de progrés haurà de ser tramés abans del 30 de novembre de 1998.
  
8. Resolució i notificació
  
La concessió o denegació de les ajudes es realitzarà per resolució de la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic. La resolució d'adjudicació es publicarà al DOGV, entenent-se com a denegades les sol·licituds que no figuren a la relació.
  
La resolució es dictarà durant el mes de gener de 1999.
  
9. Pagament i justificació de les ajudes
  
L'import de l'ajuda concedida es lliurarà per endavant a les entitats beneficiàries per a la inclusió en els seus pressupostos, una vegada dictada la resolució.
  
Quan les entitats beneficiàries, d'acord amb la legislació que siga d'aplicació, hagen d'aportar garanties per a la bestreta de subvencions, la garantia consistirà en un aval bancari.
  
Qualsevol modificació de les condicions inicials d'aprovació de les sol·licituds haurà de ser acceptada per la directora general d'Ensenyaments Universitaris i Investigació i Secretària del Pla Valencià d'Investigació Científica i Desenvolupament Tecnològic.
  
Per a justificar les ajudes o subvencions caldrà aportar:
  
En el cas que els beneficiaris siguen entitats que hagen de retre comptes a la Sindicatura de Comptes, document que acredite fefaentment la incorporació de les ajudes o subvencions a la seua comptabilitat mitjançant l'expedient que corresponga. Aquestes entitats hauran de conservar els originals de les factures i altres justificants de despesa durant el període legalment establert.
  
Les altres entitats que no estiguen obligades a retre comptes a la Sindicatura, tots els originals de les factures i altres justificants de despesa.
  
Així mateix, també es justificarà l'ús de la subvenció concedida mitjançant el compliment de les normes sobre seguiment cientificotècnic.